8. Endelig vedtagelse af landdistriktspolitik for Favrskov Kommune (Åben)
Tidl. politisk behandling BY, 26.09.23, pkt. 12
Forventet sagsgang
PL-U, ØK, BY
Lovgrundlag
SAGENS INDHOLD
Byrådet skal i denne sag tage endelig stilling til forslag til landdistriktspolitik for 
Favrskov Kommune, som har været i offentlig høring 29. september 2023 til 27. 
oktober 2023. Der er i perioden modtaget høringssvar fra Landsbyrådet.
Landdistriktspolitikken erstatter landsbypolitikken fra 2009 og kan tilgås her:  Favrskov Kommunes 
landdistriktspolitik - UDKAST | Favrskov.dk.
Med landdistriktspolitikken ønsker Byrådet at sætte retningen for den fremtidige udvikling af 
landdistrikterne. Politikken er en invitation til samarbejde om, at man i fællesskab skaber fundamentet for 
’det gode liv’ – hvad end, det drejer sig om det gode børneliv, familieliv, seniorliv eller erhvervsliv.
Plan- og Landdistriktsudvalget har sat retningen for landdistriktspolitikken i samarbejde med Landsbyrådet. 
Landdistriktspolitikken bygger på tre grundlæggende værdier, som går igen i de temaer, som politikken er 
bygget op omkring. Disse værdier er:

det gode liv for alle

levedygtige fællesskaber

samarbejde på tværs.
Landdistriktspolitikken er bygget op om fem temaer, der er udvalgt i samarbejde mellem Plan- og 
Landdistriktsudvalget og Landsbyrådet:
1.
lokale fællesskaber
2.
landsbyudvikling
3.
erhverv i landdistrikterne
4.
bæredygtig energiforsyning
5.
mobilitet og trafiksikkerhed.
Udmøntningen af landdistriktspolitikken vil ske i samspil mellem relevante fagudvalg, Landsbyrådet og 
forvaltningen.
VURDERING
Forvaltningen har modtaget høringssvar fra Landsbyrådet, som er vedhæftet som bilag. 
Landsbyrådet giver udtryk for en positiv modtagelse af indholdet i landdistriktspolitikken samt tilfredshed 
med processen og inddragelsen, der ligger bag den nye landdistriktspolitik. Desuden understreger 
Landsbyrådet, at de er forberedt på at arbejde aktivt for at implementere de elementer af politikken, som 
de har mulighed for at tage ansvar for. Afslutningsvis ser Landsbyrådet frem mod samarbejdet med de 
stående udvalg, forvaltningen og Byrådet om implementeringen af den nye landdistriktspolitik.
[adresse]: EMN-2022-02326
Dok-ID: 3628848
Sagsbehandler: stlh
Byråd
19. december 2023  16:00
Forvaltningen vurderer ikke, at høringssvaret giver anledning til ændringer i den fremlagte 
landdistriktspolitik. 
ØKONOMI
Flere indsatser i forbindelse med landdistriktspolitikken kan finansieres gennem den kommunale 
fundraisers målrettede indsats for landdistrikterne samt gennem ansøgninger til LAG Randers-Favrskov. 
Øvrige indsatser forventes finansieret af det eksisterende budget.
Byrådet afsatte i Budget 2023-2026 årligt yderligere 150.000 kr. til forvaltningens betjening af 
landdistrikterne, som dækker en del af lønnen til en landdistriktskoordinator. Ulrik Poulsen vil 
arbejde for, at indsatserne realiseres.
INDDRAGELSE
Forslaget til landdistriktspolitikken er blevet udarbejdet på baggrund af en række workshops og 
arbejdsmøder.
I januar og februar 2023 blev der afviklet fem workshops i samarbejde mellem Plan- og 
Landdistriktsudvalget og Landsbyrådet, hvor alle interesserede var inviterede til at komme med forslag 
inden for politikkens temaer. 
Opsamlingen på de afholdte workshops er blevet behandlet i Plan- og Landdistriktsudvalget samt 
[adresse] forretningsudvalg.
På et arbejdsmøde 19. april 2023 drøftede Plan- og Landdistriktsudvalget og Landsbyrådets arbejdsgruppe 
udkastet til landdistriktspolitikken. Den reviderede politik blev forelagt Landsbyrådet 6. juni 2023.
Desuden har landdistriktspolitikken været i offentlig høring i fire uger. 
INDSTILLING
Direktøren for Teknik og Miljø indstiller til Byrådet:
1.
At ny landdistriktspolitik for Favrskov Kommune godkendes. 
BESLUTNING
Plan- og Landdistriktsudvalget, 7. december 2023:
Fraværende: Jesper Hansen, Ellen Danielsen
Indstilles godkendt.
Økonomiudvalget, 12. december 2023:
Fraværende: Ingen
Indstilles godkendt.
Byrådet, 19. december 2023:
Fraværende: Fraværende: Jasmin Jessen og Kenny Klausen
Godkendt.
Bilag

Ny landdistriktspolitik for Favrskov Kommune (3492524)

Landsbyrådets høringssvar til landdistriktspolitik (3628856)
